2014. július 31.

Információs Társadalomért Alapítvány

Sajtóközlemény

Munkaerő-piaci szolgáltatások fejlesztésének eredményei

**2014. július 31-én lezárult az Információs Társadalomért Alapítvány Közösen a munkaerőpiacon TÁMOP-2.6.2-12/1-2012-0360 pályázatának megvalósítása. Az Alapítvány 2013-ban 7,87 millió Ft 100% vissza nem térítendő támogatást nyert a „Munkaerő-piaci szolgáltatást nyújtó civil szervezetek kapacitásának megerősítése" pályázaton, amely a civil szervezetek standardizált munkaerő-piaci szolgáltatás nyújtásához szükséges fejlesztéseit hivatott támogatni.**

A pályázat lehetővé tette az Információs Társadalomért Alapítvány számára a minőségirányítási rendszer bevezetését, honlapjának megújítását és fejlesztését, valamint munkavállalóinak továbbképzését. Ezenkívül a szervezet felkészült a munkaerő-piaci szolgáltatások hatékony nyújtására, illetve a civil és versenyszférával való jobb együttműködés kialakítására.

A munkaerő-piaci szolgáltatásokhoz kapcsolódó minőségirányítási rendszer alkalmazásával garantálható, hogy az álláskeresőknek az ország valamennyi részén azonos színvonalú szolgáltatásokat nyújthassanak a pályázat kedvezményezettjei. A fejlesztések eredményeként az Információs Társadalomért Alapítvány nagyobb eséllyel bekapcsolódhat a Nemzeti Foglalkoztatási Szolgálat által működtetett munkaerő-piaci szolgáltatások rendszerébe.

Az Információs Társadalomért Alapítvány 1998-ban jött létre. Legfőbb tevékenységei közé tartozik a tudományos kutatás, nevelés és oktatás, képességfejlesztés, ismeretterjesztés, kulturális tevékenység, hátrányos helyzetű csoportok társadalmi esélyegyenlőségének elősegítése, a munkaerő-piacon hátrányos helyzetű rétegek képzésének, foglalkoztatásának elősegítése és kapcsolódó szolgáltatások nyújtása.

A projektről bővebb információt a www.infota.org/projektek/munkaeropiaci oldalon olvashatnak.

**További információ kérhető:**

Török Marianna

E-mail: torok.marianna@infota.org

Honlap: www.infota.org